Diari Oficial de la Generalitat Valenciana


Sumari del DOGV 5767, del 21-05-2008 (2008/6323)

ORDE de 7 de maig de 2008, de la Conselleria de Sanitat, per la qual es convoquen 16 beques d'informàtica en l'Àrea d'Informàtica, Telecomunicacions i Organització, de l'Agència Valenciana de Salut, per a l'exercici 2008 i se n'aproven les bases reguladores i el model de sol·licitud.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5767

Data del DOGV
:   21-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6323


Data del document
:   07-05-2008

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública
    * suport econòmic
    * assignació per estudis
    * professió de la informàtica

ORDE de 7 de maig de 2008, de la Conselleria de Sanitat, per la qual es convoquen 16 beques d'informàtica en l'Àrea d'Informàtica, Telecomunicacions i Organització, de l'Agència Valenciana de Salut, per a l'exercici 2008 i se n'aproven les bases reguladores i el model de sol·licitud. [2008/6323]
La realització de pràctiques professionals en l'àmbit de l'administració pública oferix una oportunitat formativa als jóvens i constituïx un valuós instrument per a complementar els coneixements teòrics adquirits en els estudis universitaris.
Amb este fi, la conselleria de Sanitat, en el marc de la política dirigida a completar la formació d'estudiants universitaris, convoca beques en l'Àrea d'Informàtica, Telecomunicacions i Organització de l'Agència Valenciana de Salut, dins de l'àmbit de la informàtica sanitària.
Les beques objecte d'esta convocatòria no cal que siguen notificades a la Comissió Europea ja que no reunixen tots els requisits de l'apartat 1 de l'article 87 del Tractat Constitutiu de la Comunitat Europea, i en concret perquè no suposen un avantatge econòmic, en anar dirigides a persones que no exercixen activitat econòmica.
En l'actualitat la publicació de la Llei 38/2003, de 17 de novembre, General de Subvencions i del Reial Decret 887/2006, de 21 de juliol, per la qual s'aprova el Reglament de la Llei General de Subvencions, fa necessari l'elaboració d'esta orde respectant les noves exigències de les esmentades normes.
Per això, i fent ús de les facultats que em conferix el Decret 26/2005, de 4 de febrer, del Consell de la Generalitat, pel qual s'aprova el Reglament Orgànic i Funcional de la conselleria de Sanitat, així com els articles 28 de la Llei 5/1983, de 30 de desembre, del Govern Valencià i 47.11 del Text Refós de la Llei de la Hisenda Pública de la Generalitat Valenciana, i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
ORDENE
Article 1. Objecte i àmbit d'aplicació
Constituïx l'objecte de la present orde convocar 16 beques d'Informàtica en l'Àrea d'Informàtica, Telecomunicacions i Organització, de l'Agència Valenciana de Salut, per a l'exercici 2008, aprovar les bases reguladores que figuren com a annex I de la present orde per les quals es regix esta convocatòria i el model de sol·licitud de l'annex II.
Article 2. Finançament de les beques
Les beques regulades en la present orde es finançaran a càrrec de l'aplicació pressupostària 80.91.83.0640.642.71.YF i línia de subvenció T2869, dels pressupostos de la Generalitat Valenciana per a l'any 2008. L'import global màxim de les beques serà de 134.400 euros.
Article 3. Beneficiaris de les beques
1. Podran obtindre la condició de beneficiaris els que reunisquen, al terme del termini de presentació de sol·licituds, els requisits establits en les bases reguladores que figuren com a annex I d'esta orde.
2. No podran obtindre la condició de beneficiari de les beques regulades en esta orde les persones en les quals concórrega alguna de les circumstàncies establides en l'article 13.2 de la Llei 38/2003, de 17 de novembre, General de Subvencions i en els articles 18 i concordants del Reial Decret 887/2006, de 21 de juliol, per la que s'aprova el Reglament de la Llei General de Subvencions.
Article 4. Obligacions genèriques dels beneficiaris
1. A més de les obligacions específiques que s'establixen en les bases reguladores que figuren com a annex I, es declaren amb caràcter general les següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la beca.
b) Justificar el compliment dels requisits i condicions, així com la realització del projecte o activitat i el compliment de la finalitat que determinen la concessió o aprofitament de la beca.
c) Sotmetre's a les actuacions de comprovació, a efectuar per l'òrgan concedent, així com qualssevol altres de comprovació i control financer que corresponen a la Intervenció General en relació amb la beca concedida, aportant tota la informació que li siga requerida en l'exercici de les dites actuacions.
d) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.
e) Les altres previstes en l'article 14 de la Llei 38/2003, de 17 de novembre, General de Subvencions.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Article 5. Sol·licituds i documentació
1. Les sol·licituds per a l'obtenció de les beques regulades en la present orde es presentaran en l'imprés normalitzat per l'Àrea d'Atenció al Ciutadà, Qualitat i Inspecció de Servicis, de la conselleria de Justícia i Administracions Públiques, que figura com a annex II de la present orde i aniran acompanyades de la documentació indicada en les bases reguladores que figuren com a annex I.
2. En el cas que els documents exigits que han d'acompanyar a la sol·licitud de concessió de beques ja estigueren en poder de la conselleria de Sanitat, el sol·licitant podrà acollir-se al dret establit en l'article 35.f) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser dirigits, la identificació del procediment en què obren i que no hagen transcorregut més de cinc anys des de la finalització del procediment a què corresponguen.
3. Quan la sol·licitud no reunisca els requisits establits en la present orde o no s'acompanye la documentació que d'acord amb l'orde resulte exigible, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, es requerirà a l'interessat perquè en un termini de 10 dies, esmene la falta o acompanye la documentació necessària amb indicació que si així no ho fera se'l tindrà per desistit de la sol·licitud, prèvia resolució que ha de ser dictada en els termes que preveu l'article 42 de l'esmentada llei, per l'òrgan que tinga atribuïda l'ordenació i instrucció del procediment, segons les bases reguladores.
4. Així mateix, es podrà requerir al sol·licitant qualssevulla altres dades, documents i informes complementaris que resulten necessaris per a la resolució de l'expedient, així com l'acreditació dels requisits a què es referix la documentació administrativa.
Article 6. Lloc i termini de presentació
1. Els interessats podran presentar les sol·licituds en el Registre General de la conselleria de Sanitat en el carrer de Misser Mascó, 31 de València, així com en els servicis territorials de la mateixa conselleria sitis a Alacant (c/ Girona, 26. 03873), Castelló (c/ Hort dels Corders,12. 12143), i València (Gran Via de Ferran el Catòlic, 74. 46623), o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 31 del Reial Decret 1.829/1999, de 3 de desembre, que aprova el Reglament pel qual es regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en sobre obert, a fi que l'exemplar destinat a la conselleria de Sanitat siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació la que aparega en l'entrada de registre de la conselleria de Sanitat.
3. El termini de presentació de sol·licituds serà de quinze dies hàbils comptats a partir del següent al de la publicació de la present orde en el Diari Oficial de la Comunitat Valenciana.
Article 7. Procediment de concessió
1. La concessió de les beques es farà per mitjà del procediment de concurrència competitiva a què es referixen l'article 22 de la Llei 38/2003, de 17 de novembre, General de Subvencions, i l'article 55 del Reial Decret 887/2006, de 21 de juliol, d'acord amb els criteris d'avaluació fixats en les bases reguladores que figuren com a annex I de la present orde.
2. Es constituirà una comissió d'avaluació per a l'examen i avaluació de les sol·licituds presentades. Esta comissió, en tant que òrgan col·legiat, s'ajustarà en el seu funcionament al règim establit per a estos òrgans en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en tot cas, prendrà els seus acords per majoria simple i alçarà acta de les sessions que celebre i dels acords que adopte.
Article 8. Resolució de la concessió
1. Correspon al director gerent de l'Agència Valenciana de Salut dictar la resolució de la concessió de les beques i resoldre les incidències que es puguen produir durant el període de duració d'estes.
2. La resolució, que inclourà exposició de motius i tindrà els efectes i contingut previstos en l'article 25 de la Llei 38/2003, de 17 de novembre General de Subvencions, es publicarà en el tauler d'anuncis de la conselleria de Sanitat (carrer Misser Mascó, 31 de València), així com en la pagina web de la conselleria de Sanitat (www.san.gva.es). La concessió i aprofitament de la beca no implicarà cap vinculació laboral o administrativa amb la Generalitat Valenciana.
3. El termini per a la resolució de la concessió de les beques, serà el que s'establix en les bases reguladores que figuren com a annex I de la present orde.
Article 9. Recursos
Contra les resolucions dictades en aplicació d'esta orde, que esgoten la via administrativa, es podrà interposar recurs contenciós administratiu en el termini de dos mesos, a comptar de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí de la interposició del recurs potestatiu de reposició, en el termini d'un mes, a comptar de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999.
Article 11. Pèrdua de drets
1. Tota alteració de les condicions tingudes en compte per a la concessió de la beca i, en tot cas, l'obtenció concurrent de beques atorgades per altres administracions públiques o ens públics o privats, podrà donar lloc a la modificació de la resolució de concessió i, si és el cas, a la pèrdua del dret al cobrament total o parcial de la beca.
2. Igualment, l'incompliment pel beneficiari dels requisits i condicions que van donar lloc a l'atorgament de la beca, així com la concurrència d'altres causes arreplegades per l'article 37 de la Llei 38/2003, de 17 de novembre, General de Subvencions i en els articles 33 i 34 del Reial Decret 887/2006, de 21 de juliol, pel qual s'aprova el Reglament de la Llei General de Subvencions, donarà lloc a la pèrdua del dret al cobrament total o parcial de la beca.
3. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions o proves que les presentades per l'interessat.
Article 12. Reintegrament de les beques
Per al reintegrament de les beques s'aplicaran les normes dels articles 36 i 37 de la Llei 38/2003, de 17 de novembre, General de Subvencions, així com dels articles 91 i següents del Reial Decret 877/2006, de 21 de juliol, pel qual s'aprova el Reglament de la Llei General de Subvencions.
Article 13. Règim d'Infraccions i Sancions
El règim sancionador en la matèria regulada en la present orde serà l'establit en el títol IV de la Llei 38/2003, de 17 de novembre, General de Subvencions.
DISPOSICIONS FINALS
Primera
Per a tot el que no regula esta orde, cal ajustar-se al que disposa la Llei de la Hisenda Pública de la Generalitat Valenciana, el text de la qual refós va ser aprovat per Decret Legislatiu de 26 de juny de 1991, als preceptes bàsics de la Llei 38/2003, de 17 de novembre, General de Subvencions i al Reial Decret 887/2006, de 21 de juliol, pel qual s'aprova el Reglament de la Llei General de Subvencions, i al Decret 108/1992, de 6 de juliol, pel qual es regula la concessió de beques.
Segona
La present orde vigix des de l'endemà de la publicació en el Diari Oficial de la Comunitat Valenciana.
Tercera
Contra la present orde, que posa fi a la via administrativa, es podrà interposar recurs contenciós administratiu en el termini de dos mesos, a comptar de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjuí de la interposició del recurs potestatiu de reposició, en el termini d'un mes, a comptar de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999.
València, 7 de maig de 2008
El conseller de Sanitat,
MANUEL CERVERA TAULET
ANNEX I
Bases reguladores de la convocatòria de 16 beques d'informàtica en l'Àrea d'Informàtica, Telecomunicacions i Organització de l'Agència Valenciana de Salut
Primera. Objecte
Les beques que es convoquen tenen com a objecte la formació complementària dels becats, a través de la participació en l'elaboració, desplegament i implantació de projectes informàtics en curs de realització en distintes unitats adscrites a l'Àrea d'Informàtica, Telecomunicacions i Organització dins dels objectius estratègics de l'Agència Valenciana de Salut.
14 beques per a projectes d'informàtica a València.
1 beca per a projectes d'informàtica a Castelló.
1 beca per a projectes d'informàtica a Alacant.
Segona. Requisits dels beneficiaris
Els aspirants que desitgen accedir a les beques hauran de ser llicenciats o enginyers en Informàtica, i haver obtingut el títol en els tres últims anys o, si és el cas, ser alumnes dels dos últims cursos de les corresponents titulacions superiors, en qualsevol universitat espanyola.
Tercera. Obligacions dels beneficiaris
Són obligacions dels beneficiaris:
a) Col·laborar en els treballs apropiats a la seua titulació i assistència a les línies de treball establides.
b) Fer les activitats objecte de la beca sota la supervisió del cap d'Àrea d'Organització i Sistemes de Comunicació o personal designat per a això.
c) Un mes abans de la finalització de la beca, el beneficiari ha d'elaborar una memòria de les activitats dutes a terme.
Quarta. Duració, pagament i quantia de les beques
El període de duració de les beques comprendrà, des del dia d'incorporació, que serà dins dels tres dies següents a la seua notificació i mai anterior a l'1 de juliol de 2008, fins al 31 de desembre de 2008, i es pot prorrogar fins al 30 de juny de 2009 condicionat a l'existència de consignació pressupostària, adequada i suficient, en l'exercici 2009.
L'import de les beques s'abonarà mensualment, aplicant les retencions que marque la legislació vigent en la matèria, prèvia certificació de conformitat emesa pel cap de l'Àrea d'Informàtica, Telecomunicacions i Organització de l'Agència Valenciana de Salut respecte de les tasques efectuades pels beneficiaris.
Les beques estaran dotades amb 1.400 euros bruts mensuals cada una.
Cinquena. Sol·licituds i documentació
Els interessats han de presentar la sol·licitud dirigida a l'Àrea d'Informàtica, Telecomunicacions i Organització, de l'Agència Valenciana de Salut, junt amb la documentació següent:
a) Fotocòpia compulsada del document nacional d'identitat.
b) Fotocòpia compulsada del document d'assistència sanitària (targeta SIP).
c) Currículum, en el qual es faran constar les dades personals (data i lloc de naixement, domicili actual, telèfon, etc.) i acadèmics (idiomes, cursos, beques aprofitades, etc.).
d) Fotocòpia compulsada de la certificació acadèmica personal acreditativa dels requisits exigits i de l'expedient acadèmic presentat.
e) Qualsevol altre document que acredite la possessió de cursos rebuts de desplegament, xarxes o protocols i paquets ofimàtics que es coneixen.
f) Declaració responsable acreditativa de no tindre relació laboral i d'estar al corrent o exempt de les obligacions tributàries i amb la seguretat social, d'acord amb els articles 18 i següents de caràcter bàsic del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
g) Declaració responsable acreditativa de no estar incurs en les prohibicions per a obtindre la condició de beneficiari establides en l'article 13, apartat 2 de la Llei 38/2003, de 17 de novembre, General de Subvencions.
Hauran de fer constar en la sol·licitud la ciutat triada per a la realització de les pràctiques de formació, que n'ha de ser només una. La presentació de dos o més sol·licituds comportarà l'exclusió de la convocatòria.
Sisena. Ordenació i instrucció del procediment
L'òrgan encarregat de l'ordenació i instrucció del procediment serà l'Agència Valenciana de Salut, a través de l'Àrea d'Informàtica, Telecomunicacions i Organització que, d'ofici, acordarà totes les actuacions necessàries per a la determinació, coneixement i comprovació de les dades per raó de les quals ha de pronunciar-se la resolució.
Setena. Valoració i proposta de resolució
La valoració de les sol·licituds presentades l'ha de fer una comissió d'avaluació, composta pel director gerent de l'Agència Valenciana de Salut o suplent que designe per a la seua substitució com a president, i per quatre vocals representants de l'Àrea d'Informàtica, Telecomunicacions i Organització, designats pel seu president.
La selecció dels beneficiaris l'ha de donar la suma de la puntuació obtinguda, fins a un màxim de 25 punts, en dos fases:
Primera: valoració dels mèrits al·legats, fins a un màxim de 15 punts, amb l'aplicació del barem següent:
a) Titulació acadèmica: (fins a 2 punts).
b) Coneixement de ferramentes de desplegament, xarxes, protocols: (fins a 10 punts).
Coneixements de bases de dades relacionals.
Coneixements d'ACCESS.
Coneixements de Sqlserver i Visual Basic.
Coneixements de Sharepoint - ASP.
Coneixements d'ODBC.
Coneixements de HTML i Javascript.
Coneixements de ferramentes de disseny per a pàgines web.
Coneixements de Java (applets, servlets).
Coneixements de servidors web: Apache.
Coneixements d'Oracle i Informix.
Coneixements d'administració de sistemes (Windows 2003Server, VmWare, Linux).
c) Coneixements de valencià. Homologats per la Junta Qualificadora de Coneixements del Valencià: (fins a 1 punt).
d) Coneixements acreditats oficialment d'anglés: (fins a 2 punts).
Segona: La comissió d'avaluació convocarà, a entrevista personal i/o prova escrita, tots aquells candidats que hagen obtingut en la primera fase una puntuació superior a la mitjana general dels candidats de la localitat en què sol·liciten la realització de les pràctiques, o, en el cas que el seu número siga considerat insuficient per la comissió, fins a aconseguir un mínim de dos candidats per beca convocada.
La puntuació de l'entrevista i/o prova escrita serà de 0 a 10 punts, de manera que correspondrien 5 punts a cada una si es feren les dos proves o 10 punts per a una de les proves, si es decidira fer-ne només una. L'entrevista i/o prova escrita se centrarà fonamentalment en l'apartat b) del barem i es valorarà l'experiència prèvia en entorns i/o projectes relacionats amb les beques oferides, així com l'adequació que el candidat presenta dels punts del barem aplicat a estos.
Finalitzat el procés de selecció, la comissió elaborarà una relació provisional amb els candidats que hagen participat en ambdós fases, en funció de la puntuació obtinguda. La dita relació es publicarà en el tauler d'anuncis i en la web de la conselleria de Sanitat i es fixarà un període de 7 dies naturals perquè els interessats puguen plantejar al·legacions, aclariments, abandons o renúncies. Transcorregut el mateix, es formularà la proposta de resolució al director gerent de l'Agència Valenciana de Salut.
Junt amb la resolució de concessió es publicarà una borsa de reserva prioritzada amb la resta de candidats que hagen participat en ambdós fases, en funció de la puntuació obtinguda, per a cobrir les vacants que puguen produir-se davant de les incidències, renúncies, incompliments o abandons.
Huitena. Termini de resolució
La resolució de concessió de les beques es publicarà, en el tauler d'anuncis i en la web de la conselleria de Sanitat, en el termini màxim de 6 mesos comptats a partir del següent al de la publicació de la convocatòria en el Diari Oficial de la Comunitat Valenciana. Transcorregut el termini i davant de la falta de resolució expressa s'entendran desestimades per silenci administratiu totes les sol·licituds, d'acord amb el que disposa l'article 25.5 de la Llei 38/2003, de 17 de novembre, General de Subvencions.
ANNEX II / ANEXO II